
Torsdag 24.august: 

Introduksjon – seminarets formål og grunnleggende begreper

Fredag 25. august: 

”Reelle hensyn i formueretten”

Mandag 28.august:

”Domsanalyse. Identifiser og drøft ulike tolkningsstiler i Gyldendaldommen og kassaregisterapparatdommen”

Tirsdag 29.august:

”Rettspraksis som rettskilde i formueretten” 

Onsdag 30.august:

”Lojalitetsprinsippet i formueretten. Gjør rede for rettsregler som kan ansees som et utslag av et prinsipp om lojalitet i kontraktsforhold.”

Torsdag 31.august:

”Om lovtolkning i formueretten”

Tredje time: To prosjektpresentasjoner (NB: Kun for gruppe 1!)

Fredag 1.september:

”Formuerettslige generalklausuler: Avtaleloven § 33 og § 36. Redegjør for og sammenlign bestemmelsenes struktur og virkemåte” 

Tredje time: To prosjektpresentasjoner (NB: Kun for gruppe 2!)

Mandag 4.september:

”Overleveringsprinsippet i formueretten. Gjør rede for rettsregler om rettsvirkninger av overlevering særlig i panteretten og konkursretten.”

Tredje time: Etikk i jussen (NB: Kun for gruppe 1!)

Fredag 8.september

Fritt valg av tema

Tredje time: Etikk i jussen (NB: Kun for gruppe 2!) 

Torsdag 24.august: 

Introduksjon – seminarets formål og grunnleggende begreper

En kandidat med mastergrad i rettsvitenskap fra Det juridiske fakultet ved Universitetet i Tromsø skal kunne redegjøre for, og riktig anvende: 

· et betydelig tilfang av juridiske begrep

· rettslig relevante verdier 

· rettsprinsipper 

· rettsregler

Kandidatene skal dessuten kunne anvende anerkjent juridisk metode til å analysere komplekse juridiske problemstillinger, herunder drøfte, argumentere og selvstendig ta standpunkt til rettsspørsmål. Det kreves med andre ord at kandidaten kan begrunne sine løsningsforslag i ulike teksttyper og i muntlig fremføring. 
En juss student må også kunne redegjøre for rettspolitiske vurderinger knyttet til gitte juridiske problemer. Men det kreves også at juss studenter klarer å arbeide i gruppe med andre som en deltaker, for på denne måte å bidra aktivt til gruppens løsning av juridiske problem. 

Det er også et krav at studenten kan forklare yrkesetiske sider ved profesjonsutøvelsen. 

Mot denne bakgrunn er siktemålet med seminaret å gjennomgå og disponere en rekke sentrale oppgaver i spenningsfeltet mellom formuerett og rettskildelære. Hensikten er derved at seminaret vil bidra til å øve deltagerne i bruk av god og anerkjent juridisk metode. Det kan også nevnes at seminaret vil bli lagt opp på en måte som ikke krever detaljkunnskap om fagområdene på 3. avdeling, selv om det selvsagt er hensiktsmessig å belyse rettskildemessige spørsmål med mange eksempler som hentes fra 3. avdelings fagområder. Som det fremgår av opplegget vil seminaret i stor grad bestå i å disponere og diskutere sentrale oppgaver innenfor temaene rettskildelære / juridisk metodelære og formuerett.
I de to introduksjonstimene vil sentrale juridiske begreper bli diskutert og gjennomgått. Problemstillingen er å diskutere spørsmål som dette:

- Hva menes med begrepene juridisk metode og rettskildelære (jf. Fleischer, Rettskilder og juridisk metode, 1998 s. 388 flg., Nygaard, Rettsgrunnlag og standpunkt, 1999 s. 25)

- Hva menes med rettskilder og rettskildenes anvendelse (jf. Fleischer, 1998 s. 68 flg., Nygaard, 1999 s. 86 flg.)

- Skillet mellom lovfestet og ulovfestet rett

- Hva er et rettsstandpunkt? Kan det være et resultatet av en harmonisering av de foreliggende rettskilder? Eller må et rettsstandpunkt utledes av en bestemt rettskilde? 

- Hva er et primært rettsgrunnlag og hva er et sekundært rettsgrunnlag? Avhenger begrepsbruken av forutsetningen om at vi har å gjøre med et konkret rettsspørsmål som muligens kan løses på flere grunnlag?

- Avtale som primært rettsgrunnlag

- Forklar hva som kjennetegner et rettsprinsipp (jf. Graver, I prinsippet prinsipiell, i TfR 2006 s. 193 flg.) Kan et rettslig standpunkt forsvares under henvisning til et materielt rettsprinsipp? I så fall: Kan rettsprinsipper ansees som en rettskilde?

- Hva er et rettskildeprinsipp?

- Eventuelle andre juridiske begreper som ønskes belyst

Fredag 25. august: 

”Reelle hensyn i formueretten”

1. Innledning

· Avgrensning av oppgaven

· Begrepene formuerett og reelle hensyn

· Rettskilder og reelle hensyn

· Betydningen av reelle hensyn i rettspraksis: Nærvær vs. fravær av andre rettskilder

· Reelle hensyn og rettsskapning i formueretten: Gi eksempler.

· Rammer for graden av frihet for domstolene til å skape ny rett

2. Nærmere om reelle hensyn i formueretten

· Er det mulig å gi en positiv avgrensning av reelle hensyn i formueretten?

· Kan det oppstilles en negativ avgrensning av reelle hensyn på disse rettsfeltene?

· Kan andre generelle avgrensnings- eller presiseringsmomenter oppstilles?

· Om reelle hensyn på spredte rettsfelter: Avtalerett og kjøpsrett, panterett, tingsrett (eksempelvis betydningen av god tro som vilkår for ”utslukking” av andre rettighetshaveres rettsstilling)

· Gi eksempler på hvordan Høyesterett har anvendt reelle hensyn (herunder vurderinger av resultatets godhet) i ulike avgjørelser

· Gi eksempler på at Høyesterett har avstått fra å bygge på reelle hensyn, i tilfeller hvor dette kunne dannet et reelt avgjørelsesgrunnlag

3. ”Rettspolitiske” vurderinger av reelle hensyn som rettskilde / rettsgrunnlag

· Hvilke hensyn taler for en utstrakt bruk av reelle hensyn i rettsanvendelsen på formuerettens område

· Hvilke hensyn taler mot?

4. Avslutning

Mandag 28.august:

”Domsanalyse. Identifiser og drøft ulike tolkningsstiler i Gyldendaldommen (Rt. 1936 s. 909) og kassaregisterapparatdommen (Rt. 1940 s. 519)”

Oppgaven er i utgangspunktet to-delt, da det spørres etter tolkningsstiler i to forskjellige rettsavgjørelser. Dette er imidlertid ikke til hinder for at det trekkes paralleller, eller at det påpekes forskjeller i resonneringsmåte i de to avgjørelsene. Nedenfor skisseres mulige problemstillinger som kan omtales i en oppgave som dette.

Vedr. Gyldendaldommen:

· Gi en karakteristikk av den metode Høyesteretts flertall anvendte i Gyldendaldommen

· På hvilken måte skiller flertallets votum seg fra mindretallets? (Dette er et spørsmål om identifikasjon av evt. forskjeller og likheter i dommernes skjønnsvurdering.)

· Kan eventuelle forskjeller i vurderingsmønstre i Gyldendaldommen forklares på bakgrunn av ulike syn på rettslige prinsipper, eller er det et spørsmål om hvordan reelle hensyn vektlegges av rettsanvenderne?
Vedr. kassaregisterapparatdommen:

· Gi en karakteristikk av den metode Høyesteretts flertall anvendte i kassaregisterapparatdommen.

· Hvorfor anla mindretallet et annet syn på spørsmålet om rettsvern?

Felles problemstillinger for de to avgjørelsene: 

· Er det grunnlag for å hevde at Høyesterett i de to dommene bidro til å skape ny norsk rett på bakgrunn av nye vurderinger av formuerettslige rettsprinsipper?
· Foreta en kort metodisk sammenligning av hhv. flertallets og mindretallets syn i de to avgjørelsene
· Foreta en rettspolitisk vurdering av hhv. flertallets og mindretallets syn i de to avgjørelsene
Et eksempel på en god juridisk analyse av Gyldendaldommen er Ragnar Knophs artikkel Til kontraktsrettens almindelige del, inntatt i TfR 1937. Kassaregisterapparatdommen omtales dessuten en rekke steder i Nils Nygaards bok Rettsgrunnlag og standpunkt.
Tirsdag 29.august:

”Rettspraksis som rettskilde i formueretten” 

1. Innledning

· Gjør helt kort rede for de tre grunnbegrepene ”rettspraksis”, ”rettskilde”, ”formuerett”

· Forklar hva det siktes til med formuleringen ”rettspraksis som rettskilde” 

· Læren om prejudikater

· Obiter dicta

· Avgrensning

2. Nærmere om rettspraksis som rettskilde

· Problemstillinger knyttet til hvilken vekt har Høyesteretts avgjørelser som rettskildefaktor (læren om prejudikater og begrepene ”anført ratio decidendi”, samt ”konstruert ratio decidendi”)

· Likhet i faktum som argument for å følge en tidligere avgjørelse

· Hvor ”bindende” er Høyesteretts prejudikater?

· Hvilke hensyn taler for å følge prejudikater?

· Hvilke hensyn kan tale mot?

· Betydningen av obiter dicta (jf. diskusjonen mellom Henning Jakhelln og Kåre Lilleholt)

· Kan avgjørelser fra underrettsdommer anvendes som rettskilder?

· Kan avgjørelser fra spesialdomstoler anvendes som rettskilder?

· Voldgiftspraksis som rettskilde?

3. Betydningen av rettspraksis som rettskilde i formueretten

· Varierer betydningen av rettspraksis på forskjellig rettsfelter?

· Skillet mellom offentlig rett og formuerett

· Gi eksempler på at Høyesteretts avgjørelser har hatt betydning for rettsstillingen i kontraktsretten, pengekravsretten og erstatningsretten

4. Avslutning

Onsdag 30.august:

”Lojalitetsprinsippet i formueretten. Gjør rede for sentrale rettsregler som kan ansees som et utslag av et prinsipp om lojalitet i kontraktsforhold. Gjør også rede for rettspraksis av relevans for bestemmelsene.”

1. Begrepsavklaring

2. Generelle refleksjoner knyttet til rettsprinsippet om lojalitet i formueretten, særlig med vekt på kontraktsforhold

3. Nærmere om konkrete rettsregler som kan ansees som et utslag av lojalitetsprinsippet i formueretten

4. Nærmere om hvordan lojalitetsprinsippet er anvendt i rettspraksis

5. Avslutning

Torsdag 31.august:

”Om lovtolkning i formueretten”

Tredje time: To prosjektpresentasjoner (NB: Kun for gruppe 1!)

1. Innledning og begrepsavklaring

· Særtrekk ved rettskilden lov (deklaratorisk lov og preseptorisk lov) versus andre rettskilder som sedvanerett, rettspraksis og privates praksis (kontraktstolkning og kutyme). 

· Det grunnleggende skillet mellom de tilfeller hvor loven direkte kan anvendes på forholdet, og problemstillingen om lovens bud har relevans også på forhold som den ikke direkte regulerer

· Særtrekk ved lovtolkning i formueretten versus lovtolkning innenfor offentlig rett som forvaltningsrett og strafferett (jf. legalitetsprinsippet) 

· Redegjør kort for hvilken rolle rettspraksis har spilt for fremveksten av den moderne (lovfestede) formuerett; og i forlengelsen: 

· Betydningen av rettspraksis for lovtolkning innenfor sentrale formuerettslige rettsfelter (erstatningsrett, pengekravsrett, panterett, konkursrett etc.)  

2.
Nærmere om den tekniske lovtolkning på relevansstadiet (hva er rettsregelen?)

· Språklig fortolkning av lovens ord (for eksempel ved å klarlegge ordenes alminnelige, faglige eller ”spesielle” betydning)

· Logisk fortolkning av lovens ord (når en bestemmelse tilsynelatende ikke gir en fornuftig mening)

· Grammatikalsk fortolkning av lovens ord (ved at betydningen av ordenes plassering er gjenstand for undersøkelse)

· Historisk (teleologisk) fortolkning av lovens ord (”kan” betyr ”skal”)

· Systematisk fortolkning av lovens ord (ved at bestemmelsen sees i sammenheng med andre lovregler)

3. Hermeneutisk / kontekstuell lovtolkning på relevansstadiet


· Lovens faktiske formål i samfunnet

· Betydningen av uttalelser i forarbeidene

· Sammenligning rettstilstanden forut for loven

· Lovtolkning i lys av formuerettslig rettspraksis, rettsoppfatninger og reelle hensyn – overgang til oppgavens andre hoveddel:

4. Lovtolkning i formueretten på avveiings- og standpunktsstadiet: Gi eksempler særlig med utgangspunkt i rettspraksis (herunder hvordan Høyesterett har vektlagt reelle hensyn og formålsbetraktninger i lovtolkningen)

· Presiserende lovtolkning

· Innskrenkende lovtolkning

· Utvidende lovtolkning

· Analogisk lovtolkning

· Antitetisk lovtolkning

5. Avslutning

· Korte rettspolitiske vurderinger eksempelvis om betydningen av at lovgiver har regulert spørsmålet. (Loven som et resultat av en demokratisk beslutning)

· Behovet for presisering og videre utvikling. (Rettens tilpasning og dens dynamiske omskapning)

Fredag 1.september:

”Formuerettslige generalklausuler: Avtaleloven § 33 og § 36. Redegjør for og sammenlign bestemmelsenes struktur og virkemåte” 

Tredje time: To prosjektpresentasjoner (NB: Kun for gruppe 2!)

Avtaleloven § 33: 
«Selv om en viljeserklæring ellers maatte ansees som gyldig, binder den ikke den, som har avgit den, hvis det paa grund av omstændigheter, som forelaa, da den annen part fik kundskap om erklæringen, og som det maa antages at han kjendte til, vilde stride mot redelighet eller god tro, om han gjorde erklæringen gjældende.» 

Avtaleloven § 36: 
«En avtale kan helt eller delvis settes til side eller endres for så vidt det ville virke urimelig eller være i strid med god forretningsskikk å gjøre den gjeldende. Det samme gjelder ensidig bindende disposisjoner. 

       Ved avgjørelsen tas hensyn ikke bare til avtalens innhold, partenes stilling og forholdene ved avtalens inngåelse, men også til senere inntrådte forhold og omstendighetene for øvrig. 

       Reglene i første og annet ledd gjelder tilsvarende når det ville virke urimelig å gjøre gjeldende handelsbruk eller annen kontraktrettslig sedvane»

Eksempler på noen problemstillinger som kan diskuteres: 

1. Drøft følgende formulering (§ 33): «Selv om en viljeserklæring ellers maatte ansees som gyldig, binder ikke den, som har avgit den» på visse nærmere bestemte vilkår. Hva består vilkårene i? 
2. Drøft forholdet mellom § 33 sin retningslinje om at en avtale «ansees som gyldig», og § 36 som taler om at en avtale «helt eller delvis» kan «settes til side eller endres»
3. Hvilke «omstendigheter» relaterer skjønnsvurderingen seg til etter de respektive bestemmelser? 
Mandag 4.september:

”Overleveringsprinsippet i formueretten. Gjør rede for rettsregler om rettsvirkninger av overlevering særlig i panteretten og konkursretten.”

Tredje time: Etikk i jussen (NB: Kun for gruppe 1!)

Til oppgaven om overleveringsprinsippet:

1. Begrepsavklaring

2. Nærmere om overlevering som vilkår for rettsvern i panteretten og konkursretten

3. Pantelovens system

4. Dekningslovens system

5. Overleveringens eventuelle betydning for rettsvirkninger på andre formuerettslige områder

6. Avslutning

Til oppgaven om etikk i jussen:

1. Definer begrepet etikk

2. Etikk for juridiske studenter

3. Advokatetikk

4. Dommernes etikk

5. Etikk i forskningen

Fredag 8.september:

Fritt valg av tema

Tredje time: Etikk i jussen (NB: Kun for gruppe 2!) 

